NETFLIX-ALKUPERÄISSARJA
BRYSSEL, BELGIA ELOKUU 1959
Teidän Kuninkaallinen Korkeutenne.
Mene pois.
"Kolmas elokuuta 1959.
Parahin Margaret, kirjoitan sinulle raskain sydämin -
toivoen, että se valmistelee sinua kuulemaan ilmoitukseni.
Kuten tiedät, palasin juuri vuoden pituiselta maailmanympärimatkaltani.
Nuori nainen nimeltä Marie-Luce matkusti seuranani sihteerinä ja valokuvaajana.
Olen tuntenut hänet jo muutaman vuoden ajan,
ja hänen seuransa on ollut elämäni harvoja iloja.
Olen päättänyt pyytää häntä vaimokseni.
Parahin Margaret, tiedän, että päätökseni on sinulle pettymys.
Kun erosimme, en olisi voinut kuvitella rakastuvani keneenkään muuhun.
Mutta tämä vuosien ero ja tieto siitä, etten koskaan saa sinua puolisokseni -
enkä edes ajan myötä voi..."
Minä...
Sain aamulla kirjeen Peter Townsendilta.
Eversti Tylsimykseltä?
-Ei Peter ole tylsimys. -Mitä?
Peter ei ole tylsimys.
Anteeksi vain. Suoraselkäinen, kuuliainen, kunnollinen.
Lähetyssaarnaaja-asento, kolme minuuttia. Tylsimys.
Käyttää pyjamaa, näyttääkin pyjamamieheltä. Aina kuosissa.
No, mitä hänellä oli sanottavanaan?
-Hän pyysi saada rikkoa sopimuksemme. -Minkä sopimuksen?
Jos emme saisi toisiamme, emme naisi ketään muutakaan.
Ymmärrän.
Nyt hän haluaa vapautuksen siitä lupauksesta.
Mennäkseen naimisiin?
-Niin. -Kuka se raukkaparka on?
Joku tyttö, jonka hän tapasi Brysselissä.
Ikää on 19 vuotta.
Niinkö?
Sen ikäinen mies. Eikö se ole jo rikollista?
Hän kirjoitti minulle, jotten kuulisi sitä muualta.
Olipa ritarillista.
No? Miltä sinusta tuntuu?
Tekeehän se kipeää, että hän löysi onnen ensimmäisenä.
Älä sure.
Ei hän löytänyt onnea. Avioliitto on onnen vastakohta.
Olisin halunnut ehtiä kirjoittamaan, että minä olen menossa naimisiin.
Sanoit, ettet halua naimisiin. "Kammottavan sovinnaista."
Voisimmekohan me kaksi tehdä sen...
...epäsovinnaisesti?
Kiehtovasti?
Jessus. Vain jos rikkoisimme joka ikistä valaa, johon kirkko meidät pakottaisi.
-Tony. -Niin, tosiaan.
Ovet täytyy avata. Oletko valmis?
-Et voi jättää asiaa tähän. -Olemme jo puoli tuntia myöhässä.
-Minähän melkein kosin! -Jutellaan myöhemmin.
Hyvä on, ellet piittaa siitä, mikä minulle on tärkeää.
-Vieläkö autoni odottaa? -Kyllä.
-Mihin sinä menet? -Kotiin.
Tulit tuekseni. Puolet noista hiton lehtimiehistä tuli sinun takiasi.
Työsi saavat puhua puolestaan. Sen ne kyllä tekevätkin.
Missä Hänen kuninkaallinen korkeutensa on?
Hän ei viihtyisi täällä. Larry Olivier ja Alec Guinness ovat paikalla.
Kävisikö Marlene Dietrich?
Tuolla! Tulkaa, pojat. Hän on tulossa ulos.
Mennään!
VALOKUVAUSTA HIENOIMMILLAAN ARMSTRONG-JONESIN LOISTAVA NÄYTTELY!
Lordi ja lady Trenchard! Tulkaa toki uudestaan.
Se olisi aivan ihanaa.
-Hei, äiti. -Kultaseni.
-Se tavallinen, kiitos. -Hyvä on.
No niin...
Et tullut näyttelyyni, vaikka oikein muistutin siitä.
Oli muuta menoa. Veljesi...
-Velipuoli. -...oli paraatissa.
Irlantilaisrykmentin paraati on kerran kuussa.
Minulla on isot avajaiset kerran vuodessa.
Se oli hänelle tärkeää.
Niinpä niin.
Michael.
Näyttelyni sai hyvät arvostelut.
-Erittäin hyvät. -Niinkö? Luin The Timesin.
The Times oli ainoa nuiva tapaus.
-Oliko mainintoja hänestä? -Margaretistako? Hän ei ollut paikalla.
-Tuli pientä riitaa. -Mistä asiasta?
Avioliitosta.
-Hän torjui sinut. -Ei.
Vaan päinvastoin.
Oletko hullu?
Kuule, äiti. Useimpien vanhempien mielestä...
...kukaan ei ole kyllin hyvä heidän lapsilleen.
Malja terveydellesi.
Mikä hätänä?
Minulla on kerrottavaa.
-Niin minä kerroin Jacquille. -Miten hän otti tiedon vastaan?
Vastentahtoisesti.
Muuten hän ei ole vastentahtoinen minkään suhteen. Se olisi liian sovinnaista.
Hän on järjettömän hyvä pano.
-Ilmeisesti. -Mitä tuo tarkoitti?
Sinusta on tullut niin paljon...
...parempi tavattuasi hänet.
-Todellakin. -Onko?
En pysty läheskään samaan.
-Olet paljon mielikuvituksellisempi. -Olenko?
Älä vain luovu hänestä. Mitä ikinä teetkin.
En luovu.
Menen torstaina Lontooseen. Olen ehkä lounaan jälkeen vapaa.
Oliko tuo ehdotus?
Kyllä vain. Vastustaako herra Fry?
Eihän toki, rouva Fry.
Voinko ilmoittaa myöhemmin? Minun pitäisi tavata Margaret sinä iltana.
Ei se mitään. Lupaan, etten uuvuta sinua täysin.
Ajattelin heittää sen kysymyksen juuri silloin.
-Minkä kysymyksen? -Sen juuri.
Sanoit, että hänellä on paksut nilkat ja naama kuin juutalaisella manikyristillä.
Niin onkin.
Mutta hän on silti upea.
-Ja äkkipikainen. -Onko se hyvä asia?
Ei ainakaan epäseksikästä.
Eihän sinun tarvitse viedä häntä vihille.
Pelkäänpä, että täytyy.
Muista syistä.
Älä pyydä selittämään.
Useimpia Galápagoksen lajeja tavataan vain näillä saarilla.
Esimerkiksi tämä merileijonan alalaji -
elää vain Galápagoksella.
Maalla elävää iguaania ei pidä sekoittaa...
Mikä tämä on?
Avaa se.
Suotko anteeksi, jos en polvistu?
Etkö taivu prinsessasi edessä edes kosiessasi häntä?
Ei se liity taipumiseen.
Polveni ovat arat sinun panemisestasi.
Tule vaimokseni.
Luulin, että inhoat avioliittoa.
Niin inhoankin.
Vielä pahempaa olisi se, että menettäisin sinut.
Niin siinä olisi käynyt.
-Olisit kyllä tullut takaisin. -En ikinä.
Lupaa yksi asia.
Anna tulla.
Ettet ikävystytä minua.
Hyvä on.
Lupaa sinäkin yksi asia.
Anna tulla.
Ettet satuta minua.
Minä lupaan.
Tony kosi minua, ja minä suostuin.
Kai tuo on hieman parempi kuin reaktiosi Peter Townsendin kosintaan.
Toivon, ettei tällä kertaa ilmene esteitä.
-Ei tietenkään. -Ole kiltti ja sano se vielä kerran -
oikein kuuluvalla äänellä, niin asia tulee molemmille selväksi.
Margaret.
Lupaan, etten enää koskaan tee mitään, mikä estäisi avioliittosi.
Kiitos.
Saan siis siunauksesi ilmoitukselle ja suunnitelmiin ryhtymiselle?
-Saat... -Hyvä.
Suo anteeksi, että poistun. Haluan pyörät pyörimään.
Peter kirjoitti minulle.
Hänkin menee naimisiin. Tyttö on 19-vuotias.
-Voi Margaret. -Minun ilmoitukseni on tultava ensin.
Birrin linna, hyvää iltaa.
Tony Armstrong-Jones. Haluan puhua äitini kanssa.
-Katson, onko lady Rosse vapaa. -Asia on tärkeä.
Lady Rosse on lepäämässä.
Hän pyysi soittamaan huomenna.
Hitto.
-Tony? -Tullaan.
Käy istumaan, Michael.
Missä me teemme sen? Mihin haluaisit?
Westminster Abbeya odotetaan, mutta minusta ei tule kruunupäätä,
joten voimme tehdä sen muuallakin, jos haluat.
Karata vihille Skotlantiin?
Miksikäs ei?
Tai Las Vegasiin.
Prinsessa Margaret kertoi minulle, että häntä on kosittu.
Hän suostui kosintaan ja haluaa julkistaa kihlauksen.
Voitko pyytää komentaja Colvillea ja palatsin lehdistöosastoa auttamaan häntä?
Tietenkin.
Onko kyseessä se valokuvaaja?
-On. -Herra Jones.
Armstrong-Jones, tietääkseni.
Ymmärrän.
Sisarellani on siihen oikeus, Michael. Ja hän vaikutti päättäväiseltä.
Uuteen Peter Townsend -draamaan ei ole varaa,
joten annan asialle tukeni, kävi miten kävi.
Tietenkin.
On kuitenkin yksi pieni ongelma.
Eikö olisi hauskaa tehdä se Abbeyssa?
Toinen puoli täynnä sinun ystäviäsi, toinen puoli minun.
Uusi maailma, vanha maailma.
Kuin kaksipäinen kotka katseet eri suuntiin.
Hyvä on. Olkoon paikka sitten Abbey.
Pidetään isommat häät kuin sisarellani. Pannaan paremmaksi.
Järkytetään kaikkia perusteellisesti.
Olemme päättäneet pitää pienen kihlauksen julkaisutilaisuuden -
ja oikein suuret häät -
Abbeyssa.
Tässä kopio huomisesta lehdistötiedotteesta.
Mitä sanot?
Näyttää oikein hyvältä, mutta...
Ei mitään muttia, eihän?
-Joudumme siirtämään sitä. -Mitä?
Ilmoitusta. Vain muutaman kuukauden verran.
-Miksi? -Vauvan takia.
Minkä vauvan?
Minun. Odotan lasta.
Mistä asti?
Neljätoista viikkoa takana.
Miksi et ole kertonut?
Yritin, mutta olet kulkenut pää pilvissä. Ja ymmärrän sen.
Miten odotuksesi liittyy mihinkään?
-Niin ja onneksi olkoon. -Kiitos. Kyse on protokollasta.
-Ai, ymmärrän. -Et ymmärrä, Margaret.
Keksitte taas uuden juonen, etten menisi naimisiin.
Ei, tämä on protokolla-asia.
Ennen hallitsijan lapsen syntymää ei ilmoiteta muista perhetapahtumista.
Ilman ilmoitusta emme voi mennä naimisiinkaan.
-Puoli vuotta vain. -Vielä puoli vuotta?
Margaret!
Valtaosa siitä ajasta menee häiden suunnitteluun muutenkin.
Margaret.
Ilmaisen tukeni kuningattarena järjestämällä juhlat.
Perheelle ja ystävillesi. Tukemme osoitukseksi.
Emme tehneet niin Peterille.
Ette tehneet mitään Peterin hyväksi.
Margaret, minä lupaan. Asia etenee vauhdilla.
Pääset naimisiin Tonyn kanssa. Emme vain voi vielä julkistaa sitä.
Jos Aneurin Bevan ei tee paluuta, se on todellinen ihme,
sillä niin ylivoimainen on hänen...
Bob, joudun keskeyttämään hetkeksi. Saan tietoja... Anteeksi.
Otamme tähän väliin Edinburgh Pentlandsin tulokset.
Bob Mackenzien mukaan työväenpuolueen voitto -
vaati vähintään kahden prosentin nousun.
Alkuillasta kaikki oli epäselvää, ja tiukka tilanne piti meidät varovaisina,
mutta 30 tuloksen jälkeen tilanne tasaantui...
Tiedossa on mitä luultavimmin jaarlin arvo.
Sillä minut tehdään hyväksyttäväksi.
Vai että jaarli?
Ei mikään helvetin herttua.
Tai markiisi.
Kuningattaren lankona olisin silti korkea-arvoisempi -
kuin se irlantilainen, jonka äitini nai jätettyään isän.
Ja korkea-arvoisempi kuin äidin hänelle synnyttämä poika.
Pikku Brendan, le vicomte.
Kun kävimme Irlannissa, Brendan matkusti junan ykkösluokassa.
Velipuoleni matkusti toisessa luokassa, ja minut pantiin kolmanteen luokkaan.
Arvoton pojanrääpäle epätyydyttävästä ensimmäisestä avioliitosta.
Polion runtelemine jalkoineen.
Voisitko? Viitsisitkö? Kiitos.
-...Harold MacMillan. -Kultarakas.
Konservatiivipuolue 27 055.
Tämä tietää konservatiiveille 110 paikan edustajaenemmistöä labouriin nähden -
ja yli sadan paikan enemmistöä kaikkiin muihin puolueisiin nähden.
IHMINEN, ROTU JA DARWIN
Sopisiko esittää muutama kysymys?
Riippuu kysymyksistä.
Tekeekö kipeää?
Ei. Ei tee kipeää.
On vain epämukava olo,
varsinkin jos vauva istuu lantiollani tai päättää potkia minua.
-Ei taida kiinnostaa. -Kiinnostaahan.
Olo on sangen tukala, ja koko ajan väsyttää.
En pysty tekemään mitään. Kumartuminen on mahdotonta.
Ihan kuin matka Aberdeenista Balmoraliin.
-Älä viitsi. -Tämäkin vain jatkuu ja jatkuu.
Ja varpaat katoavat kokonaan.
Älä sano noin.
-Pidän sinun varpaistasi. -Varpaani ovat kamalat.
Älä hupsi. Ne ovat toiseksi parasta sinussa.
-Kammottava kohteliaisuus. -Huonoja kohteliaisuuksia ei olekaan.
Totta. Köyhällä ei ole varaa valita.
Entä mikä on parasta?
Mikä on parasta?
Niitä on itse asiassa kaksi.
Siinä hyvä syy hankkia lapsia. Valtavan hyvä syy.
-Niinpä niin. -Olet oikea maitotyttö.
Ei, vaan baarityttö
Hemmottele minua.
Anna tulla tuopillinen.
Oikein säädyttömästi.
-Mistä sinä puhut? -Tee se.
Näin.
Katso minua silmiin, kun teet sen.
Anna mennä.
Tervetuloa Birriin maaliskuussa. Metsästämme silloin.
-Niinkö? -Kyllä ja jos tulette...
-Tule. -Nyt joku kiinnostava, kiitos.
Kultaseni, tässä on John Beaufort.
He ovat hyviä ystäviämme.
Pikkusormi näin...
Toisitko minulle viskin?
Mitä nyt? Olet kuin olisit nähnyt aaveen.
Tavallaan olet nähnytkin.
Kammottavia muinaisjäänteitä ja eläviä aaveita kaikki.
-Ei tämä sitä ole. -Mitä sitten?
Kaksi viskiä, kiitos.
En halunnut kertoa sinulle tänä iltana.
Mitä?
Tony, odotan lasta.
Minulleko?
-Et voi olla varma. -Olen 99-prosenttisen varma.
Yhden prosentin epävarmuusvara.
-Kerroitko Jeremylle? -En vielä. En uskalla.
...kuten Knollyn talon. Hän rakastaa sitä. Se on hänen olohuoneessaan.
Tämä viimeistään todistaa, että tämä maa on muuttunut.
Kaikki on muuttunut nopeasti.
-Yhden sukupolven aikana. -Niin.
Vain hetki sitten valtaapitävät raivostuivat liittymisestäni tähän sukuun.
-Muistan kyllä. -Vaikka olen prinssi ja hallitsijasukua.
Isoäitini isoäiti oli kuningatar Viktoria. Isäni oli prinssi, isoisäni oli kuningas.
Silti kauhisteltiin, kuinka sopimaton olin ja kuinka alas sinä vajosit.
-Tiedän. -Tuon tyypin äiti...
-Lopeta! -...on kammottava kiipijä.
Ja isä, mikä lie sopimuslakimies, häipyi lentoemännän matkaan,
ja nyt hänelle hurrataan kuin hän olisi hyväkin saalis.
Ei vielä.
Säälittävää.
Mukaan vain, Margaret. Tulkaa perässä.
-Kaikki mukaan. -Tulkaa.
Mennään!
-Michael. -Seuratkaa minua.
Jos on jotakin, mitä tulisi tietää herra Armstrong-Jonesista,
ennen kuin hänestä tulee sukumme jäsen,
se olisi parempi tietää nyt eikä myöhemmin.
Mitä Teidän Majesteettinne tahtoisi tietää?
Täältä tullaan!
Ei törmäillä.
Lilibet!
-Michael. -Huomenta, Tommy.
Toivon Teidän Majesteettinne ymmärtävän,
missä yhteydessä tämä hienovarainen selvitys suoritettiin.
Sekä sen, ettei kyse ole epäterveestä uteliaisuudesta -
tai halusta moralisoida tai sensuroida.
Herra Armstrong-Jones on yksityiselämässään oikeutettu -
tekemään haluamiaan valintoja ja elämään mieleistään elämää.
Tosin, kuten monen taiteilijan kohdalla on asianlaita,
tavanomainen lähestymistapa elämään ei tunnu sopivan hänelle.
Ilmeisesti hänen työstään tekee merkittävää -
tahto ja halu rikkoa sovinnaisuuden rajoja -
ja viedä ilmaisunsa valokuvaajana äärimmilleen.
Ja se, mikä pätee taiteeseen, tuntuu pätevän myös elämään.
Ymmärrän.
Kaidan tien kulkeminen kunnon kristityn tapaan -
ei ole hänen mieleensä.
Meidän käsittääksemme -
hänellä on paraikaa -
peräti kolme muutakin intiimiä suhdetta.
Mitä?
Kenen kanssa?
He ovat neiti Jacqui Chan,
itämainen tanssija ja laulaja.
Gina Ward on näyttelijätär,
ja neiti Robin Banks on herra Armstrong-Jonesin entinen avustaja.
Lisättäköön vielä, että nämä...
...ovat vasta hänen normaalit suhteensa.
Mitä?
On syytä epäillä, että herra Armstrong-Jones -
tuntee mieltymystä oman sukupuolensa edustajiin -
ja että hänen läheinen ystävänsä ja tuleva bestmaninsa herra Jeremy Fry -
-on itse asiassa... -Hyvä on, Tommy.
Puhumattakaan miehen vaimosta.
-Älä. -Camilla. Omaa sukua Grinling.
Armstrong-Jonesin entinen tyttöystävä.
Joka on nyt raskaana.
-Onko hänestä valokuvaa? -Kyllä vain.
Kiitos, Michael.
Hyvät herrat, tässä vaiheessa on tapana ilmoittaa sisäministerille.
-Hetkinen... Jestas, Jim. -Hyvä on.
-Valmista? -On.
-Hieman horrosunta. -Kiitos.
Minulla on ilo ilmoittaa, että kuningattaren lapsi syntyy pian.
Hyvänen aika.
Pieni rukous hallituksen nimissä?
Taivaallinen isä, Kaikkivaltias Luoja, kuningasten Kuningas, herrain Herra...
-Kas niin. -...ja ruhtinaiden Ruhtinas,
joka katsot valtaistuimeltasi niiden puoleen, jotka maan päällä vaeltavat.
Rukoilemme sydämestämme, että suuressa armossasi -
katsot hallitsijamme, armollisen kuningattaremme Elisabetin puoleen -
ja täytät hänet Pyhän Henkesi armolla,
jotta hän noudattaisi sinun tahtoasi ja kulkisi sinun tietäsi.
Siunaa häntä taivaallisten lahjojen runsaudella.
Voi hitto.
Suo hänelle terveyttä ja pitkää ikää.
Vahvista häntä niin, että hän voittaa kaikki vihollisensa -
ja että päätettyään tämän elämän...
Hitto!
...hän löytää iankaikkisen ilon ja onnen -
Herramme Jeesuksen Kristuksen kautta.
Aamen.
Kaunis poikalapsi.
Täällä Lontoo. Seuraavaksi uutisia.
Uusi prinssi, kruununperimysjärjestyksessä toinen,
painoi syntyessään 3 260 grammaa. Hänen nimensä ilmoitettaneen pian.
Syntymän kunniaksi Kuninkaallinen hevostykistö ampui 41 kunnialaukausta -
ja Kuninkaallinen laivasto ampui 21 kunnialaukausta.
Täällä BBC...
-Sisarenpoika, Teidän Korkeutenne! -Onneksi olkoon!
Onpa hän kaunis.
-Kiitos. -Oletteko miettineet nimeä?
Mietimme hetken "Georgea", mutta niitä on ollut jo liiaksikin.
-Eikä kukaan voisi vetää vertoja isälle. -Ei niin.
-"Louis" taas on hieman liian... -Ulkomainen.
Niinpä päätimme antaa hänelle nimen Andrew.
Philipin isän mukaan.
Niin, sen vararikkoon menneen elostelijan.
Philipin isän.
Nyt kun vauva on syntynyt, kaikki on hyvin ja ilo on ylimmillään,
pyytäisin vain siunaustasi minun ja Tonyn...
Tiedät, mitä pyyntöni koskee.
-Kihlauksen julkistamista? -Niin.
Hyvä on.
Kiitos.
Mutta ennen kuin ilmoitat asiasta ja kiirehdit alttarille...
Oletko varma, että Tony on se oikea?
-Et voi olla tosissasi. -Margaret.
Romanttisen rakkauden ensihuuma sokaisee meidät kaikki.
Näemme vain sen, mitä tahdomme nähdä.
-Tuskin edes tunnet häntä. -Sinä tunnet vielä vähemmän.
Pelkään, että jos kiirehtii parantamaan haavoja...
Jotka sinä aiheutit.
...tulee sitoutuneeksi johonkin, johonkuhun,
joka ei ole täysin oikea.
Sanoit itse kihlautuvasi vain, koska kuulit Peterin aikovan mennä naimisiin.
Haluan vain varmistaa, ettei kyse ole kostosta.
Tony ei ole mikään kosto. Tony on vapaaehtoinen valinta.
Tony antoi minulle syyn toivoa ja unelmoida.
Hän herättää minussa tunteita, joita kukaan ei ole herättänyt.
Jollaisia en voinut kuvitellakaan.
Sitä en lainkaan epäile.
Mutta hän on myös hyvin monitahoinen mies.
Mies, jolla on monitahoinen menneisyys ja, kuka tietää...
...myös monitahoinen nykyisyys.
Mitä tuo nyt tarkoitti?
Tiedätkö sinä jotain?
Jos tiedät, kerro heti.
Kerro.
Mietin vain, onko häneen hyvä sitoutua loppuiäkseen.
Kestääkö hän avioliiton myötä- ja vastamäkineen.
Menen naimisiin Tonyn kanssa, vaikka se olisi viimeinen tekoni.
Vaikka Chelsean maistraatissa paikallinen juoppo todistajana.
Tony tekee minusta selkoa, hän määrittää minut.
Vihdoinkin tiedän, kuka minä olen ja mitä minä edustan.
Eli mikä?
Nainen omasta ansiostani.
Nykyajan nainen.
Ennen kaikkea olen vapaa nainen.
Vapaa elämään ja rakastamaan.
Vapaa irtautumaan.
Ethän sinä irtaudu mistään.
Et luovu arvonimestäsi, asemastasi etkä etuoikeuksistasi,
ja syy on yksinkertainen. Nautit aivan liikaa siitä kaikesta.
Palatseista, oikeuksista, arvostuksesta. Olet pitänyt niitä tärkeämpinä kuin minä.
Minä taas halusin vain...
...luopua siitä kaikesta.
Kadota ja muuttua näkymättömäksi.
Se tekee saavutuksistasi sitäkin merkittävämpiä.
Onnistuit katoamaan ja muuttumaan näkymättömäksi, kruunu päässäsi.
-Margaret... -Nähdään Abbeyssa.
Kun Clarence House ilmoitti kuninkaallisesta kihlauksesta,
se oli paitsi suuri yllätys, myös mitä suurin ilon aihe.
On outoa laittautua hienoksi Lontoon kaduille,
mutta kampausten on oltava kunnossa tällaisena juhlapäivänä.
PRINSESSA MARGARETIN JA ANTONY ARMSTRONG-JONESIN HÄÄT
Ennen suuren uutisen julkistamista -
prinsessan sulhanen oli kansalle melko tuntematon.
Nyt tiedämme, että hän on 29-vuotias, kuten prinsessa Margaret.
Hän kävi Etonin ja Cambridgen ja oli vuoden 1950 voitokkaassa soutujoukkueessa.
Hän on epäsovinnainen, lahjakas ja suosittu...
He kävelivät puutarhassa kameroiden tallentaessa onnen hetket.
Isäsi olisi ollut ylpeä.
Ei hassumpaa, täytyy myöntää.
-Mikä? -Poika, joka aina aiheutti sinulle häpeää.
Poika, jota hyljeksit ja joka ei koskaan ollut kyllin hyvä.
Ajattelin kai aina, että vielä joskus myöntäisit olevasi ylpeä minusta.
Ehkä jopa rakastavasi minua.
Toivon, ettet tehnyt tätä minun vuokseni.
Antony Charles Robert, tahdotko ottaa tämän naisen aviovaimoksesi -
ja elää hänen kanssaan pyhässä avioliitossa, Jumalaa kunnioittaen?
Tahdotko rakastaa, lohduttaa ja kunnioittaa häntä -
ja huolehtia hänestä niin huonoina kuin hyvinä päivinä -
ja pysyä hänelle uskollisena,
kunnes kuolema teidät erottaa?
Tahdon.
Margaret Rose, tahdotko ottaa tämän miehen aviomieheksesi,
ja elää hänen kanssaan pyhässä avioliitossa, Jumalaa kunnioittaen?
Tahdotko totella ja palvella häntä, rakastaa ja kunnioittaa häntä -
ja huolehtia hänestä niin hyvinä kuin huonoina päivinä -
ja pysyä hänelle uskollisena,
kunnes kuolema teidät erottaa?
Tahdon.
Tekstitys: Outi Kainulainen